
. Tvirtinu Pirminio žuvininkystės produktų pardavimo pažymų ir žuvininkystės produktų perėmimo deklaracijų blankų įsigijimo ir jų pildymo taisykles (pridedama).
. Pripažįstu netekusiais galios:
. Žuvininkystės departamento prie Lietuvos Respublikos žemės ūkio ministerijos direktoriaus 2005 m. sausio 3 d. įsakymą Nr. V1-1 „Dėl pirminio žuvininkystės produktų pardavimo pažymų ir žuvininkystės produktų perėmimo deklaracijų blankų įsigijimo ir jų pildymo taisyklių nustatymo“ (Žin., 2005, Nr. 6-174);
. Žuvininkystės departamento prie Lietuvos Respublikos žemės ūkio ministerijos generalinio direktoriaus 2008 m. gruodžio 24 d. įsakymą Nr. V1-87 „Dėl Žuvininkystės departamento prie Lietuvos Respublikos žemės ūkio ministerijos direktoriaus 2005 m. sausio 3 d. įsakymo Nr. V1-1 „Dėl pirminio žuvininkystės produktų pardavimo pažymų ir žuvininkystės produktų perėmimo deklaracijų blankų įsigijimo ir jų pildymo taisyklių nustatymo“ pakeitimo“ (Žin., 2009, Nr. 15-626).
. Nustatau, kad šis įsakymas įsigalioja nuo 2011 m. lapkričio 1 d.

. Pirminio žvejybos produktų pardavimo pažymų ir Žvejybos produktų perėmimo deklaracijų blankų įsigijimo ir jų pildymo taisyklės (toliau – Taisyklės) nustato Pirminio žvejybos produktų pardavimo pažymų (toliau – pardavimo pažyma) ir Žvejybos produktų perėmimo deklaracijų (toliau – perėmimo deklaracija) blankų įsigijimo ir jų pildymo tvarką.
. Pardavimo pažyma ir perėmimo deklaracija yra dokumentai, skirti žuvų išteklių naudojimo apskaitai.
. Popierine forma pildomų pardavimo pažymų blankų komplektą ir perėmimo deklaracijų blankų komplektą sudaro po tris egzempliorius. Visi šių dokumentų blankų komplektai privalo turėti nepasikartojantį numerį, suteiktą spausdinant juos spaustuvėje.
. Pardavimo pažymą pildo:
. jeigu pirminis žvejybos produktų pardavimas ir supirkimas vyko aukcione – aukciono organizatorius;
. jeigu pirminis žvejybos produktų pardavimas ir supirkimas vyko ne aukcione (išskyrus pardavimą asmeninėms reikmėms) – pirminį supirkimą vykdantis registruotas supirkėjas arba gamintojų organizacija;
. jeigu žvejybos produktai parduoti tiesiogiai iš žuvų išteklių naudotojų asmeninėms reikmėms (iki 30 kg vienam asmeniui) – žuvų išteklių naudotojas, pardavęs žvejybos produktus (toliau – pardavėjas).
. Pardavimo pažymos pildomos:
. popierine forma, kai jas pildo supirkėjas arba gamintojų organizacija, kurių metinė pirminio žvejybos produktų pardavimo apyvarta per užpraeitus kalendorinius metus buvo mažesnė nei 200 000 eurų, arba žuvų išteklių naudotojas, parduodantis žvejybos produktus asmeninėms reikmėms;
. elektroniniu būdu, kai jas pildo aukciono organizatorius, taip pat supirkėjas arba gamintojų organizacija, kurių metinė pirminio žvejybos produktų pardavimo apyvarta per užpraeitus kalendorinius metus buvo 200 000 eurų ar didesnė. Kiti supirkėjai arba gamintojų organizacijos pažymas gali pildyti ir teikti elektroniniu būdu savo pasirinkimu.
. Pardavimo pažymų pateikimo Žuvininkystės tarnybos prie Lietuvos Respublikos žemės ūkio ministerijos (toliau – Žuvininkystės tarnyba) Žvejybos Baltijos jūroje reguliavimo skyriui (adr. Naujoji uosto g. 8A, Klaipėda) (toliau – Žvejybos Baltijos jūroje reguliavimo skyrius) terminai:
. kai pažymą pildo aukciono organizatorius – per 24 valandas po pirminio žvejybos produktų pardavimo;
. kai pažymą pildo registruotas supirkėjas arba gamintojų organizacija:
. per 24 valandas po pirminio žvejybos produktų pardavimo, jei pažyma pildoma ir teikiama elektroniniu būdu;
. per 48 valandas po pirminio žvejybos produktų pardavimo, jei pažyma pildoma ir teikiama popierine forma;
. kai pažymą pildo žuvų išteklių naudotojas, parduodantis žvejybos produktus asmeninėms reikmėms – per 48 valandas po žvejybos produktų iškrovimo (pažymoje pateikiama informacija apie per vieną dieną parduotus žvejybos produktus).
. Pardavimo pažymos popierine forma užpildyti egzemplioriai paskirstomi taip:
. supirkėjas arba gamintojų organizacija pirmąjį (baltą) pardavimo pažymos egzempliorių įteikia arba paštu išsiunčia Žvejybos Baltijos jūroje reguliavimo skyriui, antrąjį (gelsvą) egzempliorių pasilieka sau, trečiąjį (žalsvą) – atiduoda pardavėjui;
. jei žvejybos produktai parduodami asmeninėms reikmėms, pardavėjas pirmąjį (baltą) pardavimo pažymos egzempliorių įteikia arba paštu siunčia Žvejybos Baltijos jūroje reguliavimo skyriui, antrąjį (gelsvą) ir trečiąjį (žalsvą) egzempliorius pasilieka sau.
. Jeigu iškrautus iš laivo žvejybos produktus ketinama parduoti vėliau nei per 24 valandas (Taisyklių 8.1 papunktyje nurodytu atveju) arba vėliau nei per 48 valandas (Taisyklių 8.2 papunktyje nurodytu atveju) po žvejybos produktų iškrovimo:
. aukciono organizatorius visais atvejais, o supirkėjas ar gamintojų organizacija – jei jų metinė pirminio žvejybos produktų pardavimo apyvarta per užpraeitus kalendorinius metus buvo 200 000 eurų ar didesnė, perėmimo deklaraciją elektroniniu būdu užpildo ir Žvejybos Baltijos jūroje reguliavimo skyriui pateikia per 24 valandas po žvejybos produktų iškrovimo;
. supirkėjas ar gamintojų organizacija, kurių metinė pirminio žvejybos produktų pardavimo apyvarta per už praeitus kalendorinius metus buvo mažesnė nei 200 000 eurų, perėmimo deklaraciją užpildo ir per 48 valandas po žvejybos produktų iškrovimo perėmimo deklaracijos pirmąjį (baltą) egzempliorių įteikia arba paštu išsiunčia Žvejybos Baltijos jūroje reguliavimo skyriui, antrąjį (rausvą) egzempliorių – žvejybos produktus pateikusiam žuvų išteklių naudotojui, o trečiąjį (melsvą) – pasilieka sau.
. Pardavimo pažyma ir perėmimo deklaracija popierine forma pildomos taip, kad pirmojo egzemplioriaus įrašas būtų perkopijuotas į kitus du to paties numerio egzempliorius. Visuose egzemplioriuose įrašai turi būti tapatūs. Pasirašomi visi egzemplioriai.
. Už pardavimo pažymoje ar perėmimo deklaracijoje pateiktų duomenų teisingumą atsako jas užpildęs aukciono organizatorius, supirkėjas arba gamintojų organizacija, o kai žvejybos produktai pirmą kartą parduodami asmeninėms reikmėms – pardavėjas.
. Pardavimo pažyma ir perėmimo deklaracija pildomos tvarkingai ir aiškiai, valstybine kalba. Draudžiama pildyti šiuos dokumentus pieštuku, braukyti ar trinti juose.
. Pardavimo pažymoje ir perėmimo deklaracijoje galima taisyti kiekį, sumą ir tekstą, išskyrus dokumento surašymo datą. Taisant klaidą, klaidingas tekstas arba skaičius perbraukiamas horizontaliai dviem brūkšniais ir šalia parašomas teisingas tekstas arba skaičius. Šalia ištaisyto įrašo pasirašo taisomą dokumentą pasirašę asmenys. Taisymai daromi tik dokumento surašymo metu.
. Sugadinus pardavimo pažymą ar perėmimo deklaraciją, ant visų egzempliorių užrašoma „Sugadinta“, šalia pasirašo 10 punkte išvardinti asmenys bei visus tris egzempliorius pateikia Žvejybos Baltijos jūroje reguliavimo skyriui.
. Praradę (dokumentas buvo pavogtas, pamestas ar kitaip prarastas) užpildytą ar neužpildytą pardavimo pažymą ar perėmimo deklaraciją registruoti supirkėjai, gamintojų organizacija ar aukciono organizatorius, kuriems buvo išduoti popieriniai šių dokumentų blankai, apie tai nedelsdami praneša Žvejybos Baltijos jūroje reguliavimo skyriui. 



. Pardavimo pažymas ir perėmimo deklaracijas išduoda Žvejybos Baltijos jūroje reguliavimo skyrius.
. Pardavimo pažymų blankus gali gauti tik žuvų išteklių naudotojai, Žuvininkystės tarnyboje užregistruoti supirkėjai, aukciono organizatorius ir gamintojų organizacijos.
. Perėmimo deklaracijų blankus gali gauti Žuvininkystės tarnyboje užregistruoti supirkėjai, aukciono organizatorius ir gamintojų organizacijos. 
. Fizinis ar juridinis asmuo, norintis gauti pardavimo pažymų arba perėmimo deklaracijų blankus, Žvejybos Baltijos jūroje reguliavimo skyriui pateikia šiuos dokumentus:
. prašymą gauti pardavimo pažymų arba perėmimo deklaracijų blankus. Juridinio asmens prašyme turi būti nurodyta juridinio asmens teisinė forma, kodas, pavadinimas, buveinės adresas, prašymo pateikimo data, norimų įsigyti pardavimo pažymų arba perėmimo deklaracijų blankų kiekis, asmens, turinčio teisę veikti juridinio asmens vardu, vardas, pavardė, parašas. Fizinio asmens prašyme turi būti nurodyta: fizinio asmens vardas, pavardė, gimimo data, gyvenamosios vietos adresas, prašymo pateikimo data, norimų gauti pardavimo pažymų arba perėmimo deklaracijų blankų kiekis, fizinio asmens vardas, pavardė, parašas. Jeigu šiame punkte nurodyti dokumentai surašyti užsienio kalba, turi būti pridėti vertėjo pasirašyti jų vertimai į lietuvių kalbą;
. jeigu kreipiasi fizinis asmuo – fizinio asmens tapatybę patvirtinantį dokumentą (vietoje patikrintas šis dokumentas grąžinamas). Jeigu asmens tapatybę patvirtinantis dokumentas parašytas užsienio kalba, turi būti pridėtas vertėjo pasirašytas jo vertimas į lietuvių kalbą;
. jeigu veikiama pagal įgaliojimą fizinio asmens vardu – teisės aktų nustatyta tvarka išduotą įgaliojimą, jeigu veikiama pagal įgaliojimą arba prokūrą juridinio asmens vardu – teisės aktų nustatyta tvarka išduotą įgaliojimą arba prokūrą.
. Pardavimo pažymų ar perėmimo deklaracijų blankus perparduoti ar kitaip perleisti kitiems asmenims draudžiama.
. Aukciono organizatoriui, supirkėjui arba gamintojų organizacijai, kurių metinė pirminio žvejybos produktų pardavimo apyvarta per užpraeitus kalendorinius metus buvo 200 000 eurų ar didesnė, pateikus prašymą Žvejybos Baltijos jūroje reguliavimo skyriui, yra suteikiamas prisijungimas (vartotojo vardas ir slaptažodis) prie IŽDIS (Integruotos žuvininkystės duomenų informacinės sistemos interneto svetainės) duomenims pateikti elektroniniu būdu.
. Aukciono organizatorius, supirkėjas ar gamintojų organizacija atsako už jiems suteiktų prieigos duomenų saugumą ir negali perduoti jų tretiesiems asmenims. Praradus slaptažodį arba jį paviešinus – asmenys, kuriems jis buvo suteiktas, privalo pranešti Žvejybos Baltijos jūroje reguliavimo skyriui per įmanomai trumpesnį laikotarpį. Tokiu atveju šie prisijungimo duomenys yra užblokuojami, o pateikus naują prašymą, suteikiami nauji prisijungimo duomenys.



. Vienas pardavimo pažymos blankas, sudarytas iš trijų egzempliorių, skirtas vienam pirminio pirkimo-pardavimo sandoriui.
. Skirtingoms pagal rūšį, pateikimo formą, dydžio ir šviežumo kategoriją ar kainą žvejybos produktų partijoms pildomos atskiros pardavimo pažymoje esančios lentelės eilutės.
. Eilutėje „Pirminio žvejybos produktų supirkėjo pavadinimas arba vardas ir pavardė arba gamintojų organizacijos pavadinimas, juridinio asmens kodas ar fizinio asmens gimimo data, adresas ir, jei taikoma – pirminio žvejybos produktų supirkėjo pažymėjimo numeris“ nurodomas supirkėjo – juridinio asmens arba gamintojų organizacijos – pavadinimas, juridinio asmens kodas, adresas arba supirkėjo – fizinio asmens vardas ir pavardė, gimimo data, gyvenamosios vietos adresas, ir, jei pildo supirkėjas – Žuvininkystės tarnybos išduoto pirminio žvejybos produktų supirkėjo pažymėjimo numeris, jei toks buvo suteiktas. Jei pažymą pildo žuvų išteklių naudotojas, pardavęs žvejybos produktus asmeninėms reikmėms, ši eilutė nepildoma.
. Eilutėje „Pardavėjo pavadinimas, juridinio asmens kodas, adresas arba vardas ir pavardė, adresas“ nurodomas žuvų išteklių naudotojo (pardavėjo) – juridinio asmens – pavadinimas, juridinio asmens kodas, buveinės adresas. Jei pardavėjas yra fizinis asmuo, šioje eilutėje nurodomas pardavėjo vardas ir pavardė bei gyvenamosios vietos adresas.
. Po dokumento pavadinimu „PIRMINIO ŽVEJYBOS PRODUKTŲ PARDAVIMO PAŽYMA“, eilutėje „data“, nurodoma tos dienos, kurią pildoma pardavimo pažyma, data (skaičiais MMMM–MM–DD).
. Eilutėje „Laivo naudotojo pavadinimas arba vardas ir pavardė arba laivo kapitono vardas ir pavardė“ nurodomi žvejybos produktus iškrovusio laivo (toliau – laivas) naudotojo vardas ir pavardė arba laivo kapitono vardas ir pavardė.
. Eilutėje „Laivo pavadinimas, išoriniai atpažinimo ženklai“ nurodomas laivo pavadinimas, laivo abiejų bortų priekyje užrašytos dvi pirmosios uosto pavadinimo, kuriame laivas įregistruotas, raidės ir laivo registracijos Lietuvos Respublikos jūrų laivų registre arba Lietuvos Respublikos vidaus vandenų laivų registre numeris.
.  Eilutėje „Laivo veterinarinio patvirtinimo numeris“ nurodomas Lietuvos Respublikos valstybinės maisto ir veterinarijos tarnybos suteiktas laivo veterinarinio patvirtinimo numeris.
. Eilutėje „Žvejybos produktų iškrovimo data ir vieta“ nurodoma žvejybos produktų iškrovimo data (skaičiais MMMM–MM–DD) ir žvejybos produktų iškrovimo vieta pagal Lietuvos Respublikos žemės ūkio ministro 2014 m. gegužės 9 d. įsakymą Nr. 3D-268 „Dėl Žvejybos produktų iškrovimo ir jūrų vandenyse žvejojančių laivų tvarkos aprašo ir Jūrų vandenyse žvejojančiais laivais sugautų žvejybos produktų iškrovimo, pirminio pardavimo ir supirkimo vietų sąrašo patvirtinimo“.
. Eilutėje „Pirminio pardavimo data ir vieta (sąskaitos faktūros serija ir data, sutarties numeris)“ nurodoma pirminio žvejybos produktų pardavimo data (skaičiais MMMM–MM–DD) ir žvejybos produktų pardavimo vieta pagal Lietuvos Respublikos žemės ūkio ministro 2014 m. gegužės 9 d. įsakymą Nr. 3D-268 „Dėl Žvejybos produktų iškrovimo ir jūrų vandenyse žvejojančių laivų tvarkos aprašo ir Jūrų vandenyse žvejojančiais laivais sugautų žvejybos produktų iškrovimo, pirminio pardavimo ir supirkimo vietų sąrašo patvirtinimo“. Sąskaitos faktūros serija ir data, sutarties numeris nurodomas tik tuo atveju, jei žvejybos produktai parduodami pagal tiekimo sutartį su supirkėju arba jei buvo išrašyta sąskaita faktūra.
. Lentelė pildoma taip:
. stulpelyje „Komercinis žuvų rūšies pavadinimas ir FAO kodas“ nurodomas komercinis parduodamų žuvų rūšies pavadinimas pagal Komercinių žuvų rūšių pavadinimų sąrašą, patvirtintą Lietuvos Respublikos žemės ūkio ministro 2008 m. sausio 15 d. įsakymu Nr. 3D-22 „Dėl komercinių žuvų rūšių pavadinimų sąrašo patvirtinimo“, ir žuvų rūšį atitinkantis FAO (Jungtinių Tautų Maisto ir žemės ūkio organizacijos) trijų raidžių kodas (kodai nurodyti 2009 m. kovo 11 d. Europos Parlamento ir Tarybos reglamento (EB) Nr. 216/2009 dėl tam tikruose ne Šiaurės Atlanto rajonuose žvejojančių valstybių narių statistikos duomenų pateikimo apie nominalius sugavimus (OL 2009 L 87, p. 1), 2009 m. kovo 11 d. Europos Parlamento ir Tarybos reglamento (EB) Nr. 217/2009 dėl Šiaurės Vakarų Atlante žvejojančių valstybių narių statistinių duomenų apie sugavimus ir žvejybą pateikimo (OL 2009 L 87, p. 42) ir 2009 m. kovo 11 d. Europos Parlamento ir Tarybos reglamento (EB) Nr. 218/2009 dėl valstybių narių, žvejojančių Šiaurės Rytų Atlante, nominalių sugavimų statistinių duomenų pateikimo (OL 2009 L 87, p. 70) prieduose);
. stulpelyje „Svoris (kg) arba vienetų skaičius“ nurodomas parduodamų žvejybos produktų svoris kilogramais, o jeigu atitinkamos žuvų rūšies kvota nustatoma žuvų vienetais, – žuvų vienetų skaičius. Jei žvejybos produktai laive buvo apdoroti ar perdirbti, šioje skiltyje užrašomas jau perdirbtų žvejybos produktų svoris kilogramais;
. stulpelyje „Dydžio kategorija“ nurodoma išrūšiuotų pagal dydį žvejybos produktų partijos dydžio kategorija. Žvejybos produktų rūšiavimo pagal dydį reikalavimai nustatyti 1996 m. lapkričio 26 d. Tarybos reglamente (EB) Nr. 2406/96, nustatančiame bendras pardavimo normas tam tikriems žvejybos produktams (OL 2004 m. specialusis leidimas, 4 skyrius, 2 tomas, p. 331), su paskutiniais pakeitimais, padarytais 2005 m. gegužės 25 d. Komisijos reglamentu (EB) Nr. 790/2005 (OL 2005 L 132, p. 15), bei 1985 m. gruodžio 23 d. Komisijos reglamente (EEB) Nr. 3703/85, nustatančiame išsamias bendrų prekybos standartų tam tikroms šviežioms arba atšaldytoms žuvims taikymo taisykles (OL 2004 m. specialusis leidimas, 4 skyrius, 1 tomas, p. 155), su paskutiniais pakeitimais, padarytais 2006 m. liepos 20 d. Komisijos reglamentu (EB) Nr. 1115/2006 (OL 2006 L 199, p. 6);
. stulpelyje „Šviežumo kategorija“ nurodoma šviežumo kategorija, kuriai priskiriami parduodami žvejybos produktai – ekstra, A arba B. Žvejybos produktų rūšiavimo pagal šviežumą reikalavimai nustatyti šių Taisyklių 32.3 papunktyje nurodytuose reglamente (EB) Nr. 2406/96 ir reglamente (EEB) Nr. 3703/85;
. stulpelyje „Pateikimo forma“ nurodoma produkto pateikimo forma (pvz., neišdarinėta, be galvos, išdarinėta ir be galvos ir kt.) arba nurodomas produkto pateikimo formą atitinkantis kodas, nurodytas šių Taisyklių 1 priede; 
. stulpelyje „Kaina be PVM, Eur/kg“ nurodoma kiekvienos žvejybos produktų partijos kaina eurais už kilogramą. Šiame stulpelyje rašoma kaina be pridėtinės vertės mokesčio;
. stulpelyje „Žvejybos rajono kodas“ nurodomas žvejybos rajono, kuriame buvo pagauti parduodami žvejybos produktai, FAO kodas, nurodytas šių Taisyklių 2 priede. Žvejybos rajonas gali būti nurodomas pateikiant tikslesnius duomenis;
. stulpelyje „Mažiausias žuvų dydis“ nurodomas mažiausias leidžiamas parduoti atitinkamos rūšies žuvų dydis, jei jis numatytas reglamento (EB) Nr. 2406/96 II priede. Įrašomas mažiausias nustatytas žuvies dydis pagal tos partijos dydžio kategoriją;
. stulpelyje „Išimtis dėl pardavimo vietų“, kai žvejybos produktai pirmą kartą parduodami asmeninėms reikmėms, nurodoma išimtis, numatyta 2009 m. lapkričio 20 d. Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančio reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 59 straipsnio 3 dalyje, ir žymima romėnišku skaičiumi „I“. Kai ši išimtis netaikoma – rašomas horizontalus brūkšnys.  
. stulpelyje „Iš rinkos pašalintų produktų paskirtis (jei taikoma)“ nurodoma produkto paskirtis, jei žvejybos produktai buvo pašalinti iš rinkos (perkėlimas, naudojimas gyvūnų pašarui, gyvūnų pašarui naudojamų miltų gamybai, jaukui ar ne maisto tikslams);
. stulpelyje „Perėmimo deklaracijos arba važtaraščio numeris“ nurodomas perėmimo deklaracijos arba važtaraščio numeris, jei prieš parduodant žvejybos produktus buvo pildomas ir Žvejybos Baltijos jūroje reguliavimo skyriui pateiktas vienas iš šių dokumentų. Rašomas dokumento pavadinimas, dedamas brūkšnelis ir nurodomas numeris. Dokumentų pavadinimai trumpinami: perėmimo deklaracija – PD, važtaraštis – V (pvz., PD-1564).
. Užpildytą pardavimo pažymą pasirašo sandoryje dalyvaujančios šalys:
. eilutėje „Asmens, turinčio teisę veikti supirkėjo vardu, pareigų pavadinimas“ pasirašo asmuo, turintis teisę veikti supirkėjo vardu, nurodomos jo pareigos, vardas, ir pavardė. 
. eilutėje „Asmens, turinčio teisę veikti pardavėjo vardu, pareigų pavadinimas“ pasirašo asmuo, turintis teisę veikti pardavėjo vardu, nurodomos jo pareigos, vardas ir pavardė..



. Vienas perėmimo deklaracijos blankas, sudarytas iš trijų egzempliorių, skirtas iš vieno laivo iškrautiems žvejybos produktams, kurie nebuvo parduoti per 24 (Taisyklių 8.1 papunktis) arba      48 (Taisyklių 8.2 papunktis) valandas nuo iškrovimo iš laivo.
. Skirtingoms pagal žuvų rūšį, pateikimo formą, dydžio ir šviežumo kategoriją žvejybos produktų partijoms pildomos atskiros pardavimo pažymoje esančios lentelės eilutės.
. Eilutėje „Pirminio žvejybos produktų supirkėjo pavadinimas arba vardas ir pavardė arba gamintojų organizacijos pavadinimas, juridinio asmens kodas arba fizinio asmens gimimo data, adresas ir, jei taikoma – pirminio žvejybos produktų supirkėjo pažymėjimo numeris“ nurodomas pirminio žvejybos produktų supirkėjo pavadinimas arba vardas ir pavardė, arba gamintojų organizacijos pavadinimas, juridinio asmens kodas, buveinės adresas ir, jei pildo supirkėjas – pirminio žvejybos produktų supirkėjo pažymėjimo numeris, jei toks buvo suteiktas.
. Eilutėje „Žuvų išteklių naudotojo pavadinimas, juridinio asmens kodas, adresas arba vardas ir pavardė, adresas“ nurodomas žvejybos produktus perdavusio žuvų išteklių naudotojo – juridinio asmens pavadinimas, juridinio asmens kodas, buveinės adresas arba žuvų išteklių naudotojo – fizinio asmens vardas ir pavardė, gyvenamosios vietos adresas. 
. Po dokumento pavadinimu „ŽVEJYBOS PRODUKTŲ PERĖMIMO DEKLARACIJA“, eilutėje „data“, nurodoma tos dienos, kurią pildoma perėmimo deklaracija, data (skaičiais MMMM–MM–DD).
. Eilutėje „Laivo naudotojo pavadinimas arba vardas ir pavardė arba kapitono vardas ir pavardė“ nurodomi laivo naudotojo pavadinimas (juridiniams asmenims) arba vardas ir pavardė (fiziniams asmenims) arba laivo kapitono vardas ir pavardė.
. Eilutėje „Laivo pavadinimas, išoriniai atpažinimo ženklai“ nurodomi laivo pavadinimas, laivo abiejų bortų priekyje užrašytos dvi pirmosios uosto pavadinimo, kuriame laivas įregistruotas, raidės ir laivo registracijos Lietuvos Respublikos jūrų laivų registre arba Lietuvos Respublikos vidaus vandenų laivų registre numeris.
. Eilutėje „Laivo veterinarinio patvirtinimo numeris“ nurodomas Lietuvos Respublikos valstybinės maisto ir veterinarijos tarnybos suteiktas laivo veterinarinio patvirtinimo numeris.
. Eilutėje „Žvejybos produktų iškrovimo data ir vieta“ nurodoma žvejybos produktų iškrovimo data (skaičiais MMMM–MM–DD) ir žvejybos produktų iškrovimo vieta pagal Lietuvos Respublikos žemės ūkio ministro 2014 m. gegužės 9 d. įsakymą Nr. 3D-268 „Dėl Žvejybos produktų iškrovimo iš jūrų vandenyse žvejojančių laivų tvarkos aprašo ir Jūrų vandenyse žvejojančiais laivais sugautų žvejybos produktų iškrovimo, pirminio pardavimo ir supirkimo vietų sąrašo patvirtinimo“.
. Eilutėje „Sandėliavimo vieta (pavadinimas ir adresas)“ nurodomas tikslus adresas, kur laikomi žvejybos produktai.
. Lentelė pildoma taip:
. stulpelyje „Komercinis žuvų rūšies pavadinimas ir FAO kodas“ nurodomas komercinis žuvų rūšies pavadinimas pagal Komercinių žuvų rūšių pavadinimų sąrašą, patvirtintą Lietuvos Respublikos žemės ūkio ministro 2008 m. sausio 15 d. įsakymu Nr. 3D-22 „Dėl komercinių žuvų rūšių pavadinimų sąrašo patvirtinimo“, ir žuvų rūšį atitinkantis FAO (Jungtinių Tautų Maisto ir žemės ūkio organizacijos) trijų raidžių kodas (kodai nurodyti 2009 m. kovo 11 d. Europos Parlamento ir Tarybos reglamento (EB) Nr. 216/2009 dėl tam tikruose ne Šiaurės Atlanto rajonuose žvejojančių valstybių narių statistikos duomenų pateikimo apie nominalius sugavimus (OL 2009 L 87, p. 1), 2009 m. kovo 11 d. Europos Parlamento ir Tarybos reglamento (EB) Nr. 217/2009 dėl Šiaurės Vakarų Atlante žvejojančių valstybių narių statistinių duomenų apie sugavimus ir žvejybą pateikimo (OL 2009 L 87, p. 42) ir 2009 m. kovo 11 d. Europos Parlamento ir Tarybos reglamento (EB) Nr. 218/2009 dėl valstybių narių, žvejojančių Šiaurės Rytų Atlante, nominalių sugavimų statistinių duomenų pateikimo (OL 2009 L 87, p. 70) prieduose);
. stulpelyje „Svoris (kg) arba vienetų skaičius“ nurodomas perimamų žvejybos produktų svoris kilogramais, o jeigu atitinkamos žuvų rūšies kvota nustatoma žuvų vienetais – žuvų vienetų skaičius. Jei žvejybos produktai laive buvo apdoroti ar perdirbti, šioje skiltyje užrašomas jau perdirbtų žvejybos produktų svoris kilogramais;
. stulpelyje „Dydžio kategorija“ nurodoma išrūšiuotų pagal dydį perimamų žvejybos produktų partijos dydžio kategorija. Žvejybos produktų rūšiavimo pagal dydį reikalavimai nustatyti šių Taisyklių 43.1 papunktyje nurodytuose reglamente (EB) Nr. 2406/96 ir reglamente (EEB) Nr. 3703/85;
. stulpelyje „Šviežumo kategorija“ nurodoma šviežumo kategorija, kuriai priskiriami perimami žvejybos produktai – ekstra, A arba B. Žvejybos produktų rūšiavimo pagal šviežumą reikalavimai nustatyti reglamente (EB) Nr. 2406/96 ir reglamente (EEB) Nr. 3703/85;
. stulpelyje „Pateikimo forma“ nurodoma produkto pateikimo forma (pvz., neišdarinėta, be galvos, išdarinėta ir be galvos ir kt.) arba nurodomas pateikimo formą atitinkantis kodas, nurodytas šių Taisyklių 1 priede;
. stulpelyje „Žvejybos rajono kodas“ nurodomas žvejybos rajono, kuriame buvo pagauti perimami žvejybos produktai, FAO kodas, nurodytas šių Taisyklių 2 priede. Žvejybos rajonas gali būti nurodomas pateikiant tikslesnius duomenis;
. stulpelyje „Mažiausias žuvų dydis“ nurodomas mažiausias leidžiamas parduoti atitinkamos rūšies žuvų dydis, jei jis numatytas reglamento (EB) Nr. 2406/96 II priede. Įrašomas mažiausias nustatytas žuvies dydis pagal tos partijos dydžio kategoriją;
. stulpelyje „Važtaraščio numeris“ nurodomas važtaraščio numeris, jei prieš perimant produktus buvo pildomas ir Žvejybos Baltijos jūroje reguliavimo skyriui pateiktas važtaraštis. Rašomas dokumento pavadinimas, dedamas brūkšnelis ir nurodomas numeris. Dokumento pavadinimas trumpinamas taip: važtaraštis – V (pvz., V-1564).
. Užpildytą perėmimo deklaraciją pasirašo dalyvaujančios šalys:
. eilutėje „Asmens, turinčio teisę veikti supirkėjo vardu, pareigų pavadinimas“ pasirašo  asmuo, turintis teisę veikti supirkėjo vardu, nurodomos jo pareigos, vardas ir pavardė.
. eilutėje „Asmens, turinčio teisę veikti žuvų išteklių naudotojo vardu, pareigų pavadinimas“ pasirašo asmuo, turintis teisę veikti žuvų išteklių naudotojo vardu, nurodomos jo pareigos, vardas ir pavardė. 
__________________




Pirminio žvejybos produktų pardavimo pažymų ir Žvejybos produktų perėmimo deklaracijų blankų įsigijimo ir jų pildymo taisyklių 
 priedas



Žvejybos produktų pateikimo kodai		Žvejybos produktų pateikimo formos	
1		neišdarinėta	
2		filė	
3		išdarinėta, su galva	
5		gabalėliai ir kita žuviena	
6		išvalyta, pateikiama susukta į cilindrą	
7		kitos pateikimo formos	
11		su galvomis arba be galvų	
12		be galvos	
21		standartinė filė, su kaulais	
22		filė, be kaulų	
23		filė, su oda	
24		filė, be odos	
25		išklotinė	
26		maltos filė luitai (ne daugiau kaip 4 kg)	
31		išdarinėta ir be žiaunų	
32		išdarinėta ir be galvos	
51		maltos žuvienos luitai	
61		išvalyta	
62		susukta cilindru	
70		išvalyta, su galva arba neišdarinėta	
BMS	įpareigojimas iškrauti laimikį (reglamento (ES) Nr. 1380/2013 15 straipsnis)


__________________



Pirminio žvejybos produktų pardavimo pažymų ir Žvejybos produktų perėmimo deklaracijų blankų įsigijimo ir jų pildymo taisyklių 
 priedas



Žvejybos rajonas		Kodas*	
Šiaurės vakarų Atlantas		FAO  21 rajonas	
Šiaurės rytų Atlantas**		FAO  27 rajonas	
Baltijos jūra		FAO 27.III d rajonas	
Centrinis vakarų Atlantas		FAO  31 rajonas	
Centrinis rytų Atlantas		FAO  34 rajonas	
Pietvakarių Atlantas		FAO  41 rajonas	
Pietryčių Atlantas		FAO  47 rajonas	
Viduržemio jūra		FAO  37.1, 37.2 ir 37.3 rajonai	
Juodoji jūra		FAO  37.4 rajonas	
Indijos vandenynas		FAO  51 ir 57 rajonai	
Ramusis vandenynas		FAO  61, 67, 71, 77, 81 ir 87 rajonai	
Akvatorija aplink Antarktidą		FAO  48, 58 ir 88 rajonai	


_________________
*Pagal tarptautinę Maisto ir žemės ūkio organizaciją (FAO).
**Išskyrus Baltijos jūrą.


Pakeitimai:

1.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-24,
2015-02-06,
paskelbta TAR 2015-02-10, i. k. 2015-02008                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. rugsėjo 30 d. įsakymo Nr.V1-113 „Dėl Pirminio žuvininkystės produktų pardavimo pažymų ir Žuvininkystės produktų perėmimo deklaracijų blankų įsigijimo ir jų pildymo taisyklių patvirtinimo“ pakeitimo

